runetrust/blame-folketinget-dk huggingface dataset:
Kristian Thulesen Dahl (DF), 2001-03-21:
Jamen jeg sagde faktisk også, jeg var meget glad for fru Elisabeth Arnolds åbenhed i det her spørgsmål, for jeg synes, det er en meget vigtig oplysning, Folketinget får her i forbindelse med førstebehandlingen, at et af de to regeringspartier altså synes, det er meget, meget besnærende
Allan Niebuhr (KF), 2006-02-01:
Når jeg derefter må komme ind på de fremsatte forslag, som helt sikkert er fremsat i en god mening, så skal jeg gøre opmærksom på, at der er dele af de nævnte forslag, som vi er nødt til at få undersøgt nærmere, ligesom der er dele, som vi må kræve en nærmere drøftelse af i udvalget.
Bertel Haarder (V), 2002-12-03:
Men det vil jo ikke være gavnligt for den parlamentariske kontrol med, hvad ministrene foretager sig i denne lovgivningsproces i Bruxelles og Luxembourg. Derfor kan jeg ikke se andet, end at forslaget enten vil svække Folketingets parlamentariske indflydelse, eller også vil det svække Danmarks indflydelse.
Inge-Lene Ebdrup (V), 2006-02-02:
Endelig går vi så også et skridt videre, end man gør i direktivet, nemlig i form af indberetning af bivirkninger og uhensigtsmæssigheder i forbindelse med modtagelsen af væv og celler, sådan at man kan rapportere det direkte til Lægemiddelstyrelsen.
Per Stig Møller (KF), 2005-04-06:
Derfor lægger hverken EU eller USA op til, at loven skulle ændre politikken over for Kina, der fortsat er baseret på etkinapolitikken og ikke støtte til taiwansk uafhængighed, samtidig med at vi vil opretholde kontakter med Taiwan og udvide disse, samt at parterne – altså Kina og Taiwan – stærkt frarådes at foretage provokerende og krigeriske skridt.
Troels Lund Poulsen (V), 2015-01-21:
Og jeg kan også allerede nu bebude, at vi mener, at sagen er så vigtig, at det selvfølgelig også kræver et samråd som opfølgning på den debat, vi har i dag – et samråd, som det vil give god mening at både udenrigsministeren og statsministeren deltager i.
Lars Barfoed (KF), 2003-05-23:
Men hvis fru Line Barfod endelig vil det, så tror jeg ikke, der er nogen økonomiske vurderinger, som ikke ender ud i, at hvis man letter skatten på arbejdsindkomster, så stimulerer man lysten til at arbejde, til at gøre en ekstra indsats, til at komme ud på arbejdsmarkedet, og dermed øger man beskæftigelsen.
Karsten Hønge (SF), 2023-05-12:
Det synes jeg vi skulle i stedet for hele tiden at være henne i en, synes jeg, lidt misforstået respekt fra statsministerens side – altså, hvis der er en diskussion i en anden del af rigsfællesskabet, synes jeg, det er en lidt misforstået respekt for armslængdeprincippet i stedet for at tage det på os og så sige: Vi skal også diskutere det her i Danmark – hvad er vigtigt for os?
Holger K. Nielsen (SF), 2015-03-20:
Det er jo netop det, der er hele hensigten, nemlig at man får et rum, hvor man kan diskutere frit og fordomsfrit med hinanden, men også gerne efter min mening med input udefra, så man får en mere dynamisk proces, og så vi i høj grad får det, jeg vil kalde det udenrigspolitiske miljø, med i en debat.
Per Dalgaard (DF), 2004-05-06:
Det er jo slet ikke det, der ligger i det. Jeg kunne egentlig godt ønske mig, at man måske i forbindelse med en mulighed for at forbyde foreninger, som skal blive forbudt ifølge § 78 i grundloven, måske havde nogle kriterier for, hvad det egentlig er for nogle foreninger.
Anders Fogh Rasmussen (V), 2003-01-29:
Jeg kan også sige til hr. Jørn Jespersen, som jeg før har gjort det, at det er regeringens holdning bl.a. at arbejde for en langsigtet afvikling af den direkte eksportstøtte og arbejde for at udfase alle eksportsubsidier og prisstøtteordninger i EU's landbrugspolitik.
Ove Hygum (S), 1998-05-06:
Vi har i øvrigt med stor glæde noteret os, at Dansk Industri på forsiden af deres blad den 31. marts kvitterer for statsministerens tilkendegivelser om omkostningsudviklingen og siger, at det netop var en af årsagerne til, at man kunne nå til enighed om et forlig.
Brian Mikkelsen (KF), 1997-10-30:
Jeg kan ikke rigtig se, at det skulle betyde større enkelhed og gennemskuelighed; jeg føler, at der bliver talt og talt, men at der ikke rigtig sker noget, og jeg synes, det er slående - med den gode vilje, som jeg ved skatteministeren og skatteordføreren i det store regeringsparti har - at hver eneste gang man kommer med
Alex Vanopslagh (LA), 2022-10-06:
Man skal bare være opmærksom på, at det kommer til at øge inflationen, for når man skal finansiere hjælp til danskerne, skal man jo finansiere den med noget, der er med til at dæmpe aktiviteten, men den aktivitet, man beskatter, bliver ikke dæmpet af, at man bare tager den overnormale profit – og nu har jeg kun 7 sekunder tilbage af min taletid – men det betyder egentlig, at man stadig væk mangler at finde finansieringen, selv om man har fundet pengene.
Mike Legarth (KF), 2015-04-21:
Men vi har jo set, at vi har brug for flere politifolk, når vi taler om organiseret international kriminalitet; når vi taler om bander; når vi taler om terrorhandlinger; og vi har jo på det seneste set, at politiet er så underdrejet, i takt med de opgaver man er blevet pålagt, at der ikke bliver foretaget den efterforskning, der skal til, så man fylder fængslerne op, som man plejer.
Susanne Clemensen (CD), 2000-02-22:
I den forbindelse er det en oplagt chance for at gøre den offentlige forvaltning endnu mere åben, serviceminded og demokratisk, at borgerne får mulighed for at få oplysninger om sig selv, som den offentlige forvaltning er i besiddelse af, så de offentlige data ikke monopoliseres af forskellige myndigheder og virksomheder.
Villy Søvndal (SF), 1998-06-02:
Formelt juridisk er der ikke noget forkert i beslutningsprocessen, det vil jeg gerne anføre, men det forekommer mig at være underligt ud fra enhver anden betragtning end den formelt juridiske, at man først ombygger en kaserne til en 30 mio. kr. og derefter tager stilling til, om den skal anvendes til det, som man søger pengene til.
Dorte Bennedsen (S), 1998-11-19:
Også pressens adgang til retsbøgerne, medens sagen står på, har udvalget gode argumenter imod, navnlig om risikoen for misbrug og dermed svækkelse af vidnebeviset, men alligevel ender udvalget med at foreslå, at pressen bør have adgang til retsbøgerne under sagen, og også her er vi enige i udvalgets betænkeligheder og uenige i dens konklusion.
Villy Søvndal (SF), 1998-11-20:
vel netop et udtryk for ikke at ville monopolisere at sige: Lad os nu få de ting undersøgt, når billedet kan forekomme så forskelligt, som det også er tilfældet her i debatten i dag, hvor der er nogle, der siger, at det går stilfærdigt, men hvert år i den rigtige retning.
Anni Matthiesen (V), 2023-04-25:
Ordføreren ved jo udmærket godt, at det er på den måde, altså at man har vetoret, hvis man er en del af forligskredsen, og der må jeg også sige, at jeg håber, at SF synes, at det er vigtigt, at vi fastholder den struktur, også af hensyn til skolerne, altså at man ikke kan, rent ud sagt, råbe i hver sin retning.
Hans Christian Schmidt (V), 2002-11-22:
Jeg siger det kun, fordi jeg synes, det er vigtigt, at man holder sig for øje og ved, hvad de tre arbejdsgrupper arbejder med, og i samme forbindelse skal jeg sige, at jeg har ikke overhørt, at hr. Keld Albrechtsen mente, at der i hvert fald er et enkelt punkt, hvor han synes, man skal træffe beslutning allerede nu.
Michael Aastrup Jensen (V), 2013-10-08:
Det er jo bare et hult forsøg på at forsvare sig, og det ændrer jo stadig væk ikke ved det spørgsmål, som jeg stillede, nemlig: Hvordan kan man gå ind og sige, at man ønsker en regional dagbladsdækning, når man fjerner et stort, stort tocifret millionbeløb fra dem?
Kristian Thulesen Dahl (DF), 1999-10-13:
Så skal jeg sige til fru Anne Baastrup, som gentager det med bedsteforældre, og det har jeg vist svaret på tidligere - nå, nu skal jeg lige have fat i tråden, nej, nu har jeg det: Jeg skal sige til fru Anne Baastrup, at det, som folk reagerer på over for os, er, at de føler, der er en slaphed, at der er en inkonsekvens, som de gerne vil have gjort op med.
Carl Andersen (LA), 2025-05-02:
Der er jo noget grundlæggende forkert i – og det vil jeg gerne have at ministeren forholder sig til – at man kan få at vide, at man har gjort noget forkert og få en straf og så bagefter får at vide, at man ikke har gjort noget forkert, og at straffen så stadig væk skal fastholdes.
Zenia Stampe (RV), 2025-05-09:
Jeg kunne bare godt tænke mig så at høre, om ministeren synes, at det er fint, at der i den nuværende situation ingen begrænsninger er på våbensalg og våbeneksport til Israel under de nuværende meget kritisable forhold, hvor vi har adskillige internationale domstole, som altså har hejst et rødt flag.
Lisbeth Bech Poulsen (SF), 2016-10-11:
Nu kender jeg ordføreren som en meget forstandig mand, og jeg har jo også hørt talen, men jeg synes ikke, at der var nogen åbning over for den bekymring, der kan være, for, at man efterlader nogle af de helt små butiksdrivende i en sværere forhandlingsposition.
Lars Boje Mathiesen (NB), 2021-04-15:
Det er mennesker, der er ramt, og jeg synes, det er uforskammet, at vi tillader os at bruge penge på alle de sjove projekter: flere penge til Danmarks Radio, flere penge til kulturprojekter, flere penge til eksterne konsulenter og alt muligt andet, samtidig med at man står og bruger som argumentation, at der ikke er råd til det her.
Ane Halsboe-Larsen (S), 2012-01-27:
Kan man forstå ordførerens svar til hr. Christian Juhl således, at Venstres strategi for at få flere folk i arbejde og for at skaffe flere arbejdspladser i Danmark er på den ene side at sikre, at der er flere mennesker, der lever i så hård fattigdom, at de næsten ikke kan klare dagen og vejen, og på den anden side sikre, at hvis der bare er arbejdsløse nok, kommer arbejdspladserne af sig selv?
Jesper Langballe (DF), 2003-01-21:
Det var et slagord, der oprindelig var opfundet af Bulganin, og som man havde forsøgt at sælge til skiftende nordiske socialdemokratiske statsministre, men uden held, fordi de var for hæderlige til at ville have med det at gøre, da det var klart for enhver, at det var et propagandaforslag, der også ville give Sovjetunionen en folkeretligt set fuldstændig uacceptabel kontrolmulighed i Danmark.
Rune Lund (EL), 2005-06-08:
Så har man typisk en opfattelse af, hvem der kunne finde på at søge stillingen, eller hvem der måske kunne være egnet til at varetage stillingen, så der er jo ikke nogen principiel forskel på at ansætte folk i et statsligt aktieselskab eller ansætte folk i et ministerium eller i en kommune.
Anne Baastrup (SF), 2011-03-16:
Mener ministeren, at det er forsvarligt, at lovforslaget om at montere alkolåse i dømte spritbilisters biler endnu ikke er trådt i kraft, selv om det blev vedtaget i juni måned 2010, når man påtænker, hvor mange ulykker den vedtagne lov kunne have forhindret?
Pelle Dragsted (EL), 2018-12-19:
Burde det ikke være sådan, at de penge, vi tjener ved at stå op om morgenen i slud og sne og cykle hen på arbejde hver eneste dag, blev beskattet lavere end de penge, som man får af at have penge, altså afkast af investeringer, som jo typisk er enormt skævt fordelt, fordi nogle har mange penge – f.eks. fordi de har arvet, eller fordi de har haft formue – og det giver dem så nogle store afkast?
Marcus Knuth (KF), 2022-05-05:
Altså, det er en kringlet, bøvlet løsning i forhold til det, som vi kommer med, og som er målrettet det, som vores virksomheder hungrer efter, og så er det vel at mærke permanent, i stedet for at det er noget, som regeringen bare kan spole tilbage – og så kan de bagefter stå og sige: Vi kom med en løsning, der var et lille skridt i den rigtige retning, men nu spoler vi det for resten lige tilbage igen.
Mariann Fischer Boel (V), 1999-11-26:
Nu ved jeg selvfølgelig ikke, hvad skatteministerens udgangspunkt er, men for mig at se er det i hvert fald klart, at f.eks. polske vognmænd vil få en konkurrencefordel i forhold til de danske vognmænd. Jeg vil selvfølgelig være frygtelig ked af sådan en fredag eftermiddag at skuffe skatteministeren, men Venstre kan altså ikke støtte forslaget.
Alex Ahrendtsen (DF), 2025-11-05:
Jeg tror slet ikke, man kan forestille sig, hvad det betyder for en ung byrådskandidat at få den støtte, ikke bare fra Dansk Folkepartis folketingsgruppe, men nu også fra justitsministeren og regeringen – ministeren har været meget klar i sin støtte – og også at politiet skal gøre noget ved det, og at man handler politisk.
Rosa Lund (EL), 2020-11-19:
På den ene side er der barnets ret til selv at bestemme over sin egen krop og hensynet til, at man ikke udsætter et barn, som ikke selv kan blive inddraget i den beslutning, for unødig smerte eller for unødig risiko for komplikationer, og komplikationer er der jo altid en risiko for, når man laver et kirurgisk indgreb.
Frank Dahlgaard (UP), 2001-05-09:
Eller mener ministeren, at det ligger i den tredje ting, som ministeren nævner som problem eller udfordring nummer tre, nemlig manglende dialog mellem skole og hjem, som i virkeligheden dækker over drønende problemer med uro og med adfærdsvanskelige børn, som ikke har fået kærlighed og omsorg og opdragelse derhjemme, og hvor det hele losses over på lærerne?
Jens Vibjerg (V), 1999-12-07:
, da de kendte kollektive betalingsordninger alle har en snert af skat for størstedelen af bidragsyderne. Forslaget vil give virksomhederne et incitament til at neddrosle uddannelsesaktiviteten i AMU-regi for medarbejdere, der ikke er ufaglærte, og det kan godt bekymre mig.
Karsten Hønge (SF), 2016-03-17:
Som man jo garanteret har regnet ud, taler jeg her om Dansk Folkeparti, et parti, der gerne ved højtidelige anledninger og da især i valgkampe slår sig for brystet og springer op som en løve med forsvar for mennesker, der er afhængige af en hjælpende hånd fra samfundet.
Stine Brix (EL), 2012-11-22:
Når jeg siger, at der er blevet udleveret for mange høreapparater, er det bl.a. baseret på det faktum, at der er omkring en tredjedel – det har i hvert fald tidligere været fremlagt af nogle af de store kommuner i Danmark – af dem, der får høreapparat, som ikke henter nye batterier.
Hans Christian Schmidt (V), 2003-01-22:
Vi har den diskussion om, hvem der har æren for hvad og hvordan og hvorledes, som jeg jo synes hr. Frode Sørensen var lidt inde på i starten, men om den vil jeg bare sige, at jeg synes, vi skal blive enige med hinanden om, at de, der i virkeligheden har den største ære af det her, jo er de mennesker, der har gået og plejet det område; det er de mennesker, der bor dernede.
Aase D. Madsen (DF), 2003-11-12:
Med hensyn til grundloven synes jeg nu altså ikke, at den professor, hr. Auken omtaler, sådan har min store tillid, for han farer jo op - undskyld, jeg siger det - om morgenen, og siger, det er grundlovsbrud, og om eftermiddagen siger han, det ikke er grundlovsbrud. Så lad os nu lige spise brød til.
Eyvind Vesselbo (V), 2004-02-26:
Derfor er det naturligt for os, at når fru Elsebeth Gerner Nielsen og hr. Keld Albrechtsen stiller spørgsmålet, om vi vil være med til at forhandle, så er det selvfølgelig det, der er vores udgangspunkt, og tillige at vi også kan nå frem til noget fornuftigt.
Johanne Schmidt-Nielsen (EL), 2007-12-06:
Selvevaluering er også medvirkende til, at de involverede parter i langt højere grad føler medejerskab i forbindelse med den efterfølgende implementering af evalueringens anbefalinger, og netop medejerskabet risikerer altså også at ryge med evalueringsinstituttets udvidede beføjelser.
René Gade (ALT), 2016-04-19:
Hvis vi allerede nu kan se, at her vil der højst sandsynligt være en mangel – altså at der er en gruppe, der ikke er med, og at det måske vil skabe en konflikt efterfølgende – er det så ikke et ærgerligt signal at sende til vores soldater, der tager af sted på en opgave, der gerne skulle være meningsfuld, hvor man satser livet og det i værste fald kan ende med døden?
Per Kaalund (S), 2001-01-25:
Hr. Kim Behnke spurgte jo i sit indlæg justitsministeren om, hvad kommunerne ville gøre den dag, alle gode borgere og andre borgere betalte deres skyldigheder til kommuner og amter, så fik man jo et provenutab som sådan. Jeg tror helt givet - og vil spørge, om hr. Kim Behnke ikke er enig i det - at kommunerne ville være lykkelige for at være fri for at få dette provenu af gebyrerne og tværtimod få deres udestående fordringer hjem.
Søren Kolstrup (EL), 1998-05-07:
Jeg tror, debatten kan koncentrere sig om begrebet økonomisk ansvarlighed, hvor det springende punkt jo er, hvad det er for en økonomisk ansvarlighed, man ønsker, om det er en driftsøkonomisk ansvarlighed eller det er en ansvarlighed, der bygger på en samfundsmæssig kalkule.
Margrethe Vestager (RV), 2004-04-27:
For det femte finder vi det afgørende at støtte den nyuddannede lærer, f.eks. gennem et planlagt 2-årigt forløb, hvor den nyuddannede holder en fast kontakt til seminariet og får mulighed for at udveksle erfaringer, reflektere og tilegne sig mere konkrete færdigheder, hvis vedkommende oplever et behov herfor.
Mette Bock (LA), 2016-02-26:
Derfor vil jeg høre, om ministeren kan bekræfte, at ministeren er villig til nu med et åbent sind at gå ind i det her rum, hvor vi har fået beskrevet nogle forskellige udfaldsmuligheder, og tage drøftelsen af, hvordan vi kommer videre, ikke kun ved at vi som Folketing sætter magt og jura bag og siger, at nu banker vi justitsministeren oven i hovedet, men så vi faktisk kan finde en løsning, så vi ikke har en konflikt, i dette tilfælde mellem den lovgivende og den udøvende magt.
Søren Krarup (DF), 2011-03-04:
Så vil jeg også godt lige sige til formanden eller rettere sagt hans forgænger, at det er fuldstændig rigtigt, at vi ikke skal give fortrolige oplysninger, men her er der tale om statistik, og selvfølgelig skal den danske befolkning vide, hvem det er statistisk, der modtager den form for statsborgerskab.
Kim Christiansen (DF), 2010-04-09:
Jamen det kan jeg bekræfte, for det er jo en del af befordringspligten, og befordringspligten er det for Dansk Folkeparti helt afgørende at bevare, således at vi stadig væk har en fornuftig postudbringning, også i udkantsområderne – og hvis jeg har opfattet spørgsmålet rigtigt, så er det det, hr. Per Clausen lægger op til.
Nicolai Wammen (S), 2025-05-14:
Jeg og resten af regeringen tager selvfølgelig miljø- og forureningsdelen af Københavns Lufthavn alvorligt, og derfor er det også sådan, at uanset om staten ejer lufthavnen eller ej – og det håber jeg også at spørgeren er enig med mig i – så er det vigtigt, at der fra henholdsvis miljøministerens og transportministerens side selvfølgelig er en stærk opmærksomhed, men også, at man har sektorlovgivningen, så det ikke er et spørgsmål om, hvorvidt staten er ejer eller ej, i forhold til om man sætter ind der, hvor der er behov for det.
Søren Egge Rasmussen (EL), 2021-03-11:
Så kan det godt være, at vi skulle finde pengene et andet sted, men jeg synes faktisk, at det er meget væsentligt, når vi snakker vedvarende energi, at vi hæger om, at den folkelige opbakning skal dyrkes, og der er det for mig at se sådan, at den folkelige opbakning jo også er til, at kommuner og regioner tager del i den omstilling.
Line Barfod (EL), 2010-06-03:
Det, vi også har set, er, at masser af landmænd i Danmark importerer ukrainske landbrugselever eller rettere ukrainere, der tror, at de skal være landbrugselever og lære noget om landbrugserhvervet, men som i stedet for bliver groft udnyttet på slavelignende vilkår.
Sofie Lippert (SF), 2024-05-08:
Så jeg skal bare have ordføreren til at bekræfte, at det her ikke handler om akademikere; det handler om studerende, og dermed handler det om nyuddannede pædagoger, sygeplejersker, socialrådgivere og lærere, ligesom det handler om finansøkonomer og alle mulige andre med korte og mellemlange uddannelser.
Thor Pedersen (V), 1998-09-08:
Men jeg ville være glad, hvis vi kunne komme så vidt - også med SF - som til at forstå, at forudsætningen for overhovedet at have et velfærdssystem er, at der er privat ansatte. Så skulle man måle det, skulle man i virkeligheden måle antallet af privat ansatte i forhold til antallet af ansatte andre steder eller antal ikke-ansatte i det hele taget, for det er dem, der er privat beskæftiget, der skal finansiere hele byrden af velfærdssystemet og finansiere det velfærdssystem, vi ønsker.
Søren Søndergaard (EL), 2002-05-30:
Ligesom vi kan sige: Der er nogle, der egentlig kunne søge asyl i et andet land, men vi giver dem asyl i Danmark, fordi de har en tæt tilknytning til Danmark - på samme måde kan vi sige: Der er nogle, som egentlig skulle have asyl i Danmark, men vi nægter at give dem asyl, fordi de har nærmere tilknytning til et andet land.
Per Clausen (EL), 2008-05-15:
Det her medvirker til at sætte Danmarks Radio i et dårligt lys, og det gør det kun, fordi politikerne ikke er villige til at træffe de rette beslutninger, for hvis det er sådan, at man ønsker at etablere et modsætningsforhold og et ubehag hos befolkningen over for Danmarks Radio, så er det nuværende licenssystem særdeles velegnet til det, men det synes Enhedslisten faktisk ikke at der er nogen fornuftig grund til.
Pernille Rosenkrantz-Theil (S), 2014-06-02:
Derfor har socialministeren helt generelt taget initiativ til at kigge på puljestyringen af socialområdet – det er vi rigtig glade for og bakker rigtig stærkt op om i Socialdemokratiet – ligesom Finansministeriet har taget initiativ til at lave en taskforce, der får til opgave at komme med forslag til, hvordan vi kan lave et mere enkelt system, og ligesom vi gennemgår, om der er behov for ændringer i selve konstruktionen.
Katrine Daugaard (LA), 2026-01-08:
For det andet er der på nogle dele af botilbudsområdet i forhold til de tilbud, der er omfattet af et socialtilsyn, allerede krav om, at de skal indhente en straffeattest for personale og ledere og også for vikarer, medmindre der foreligger helt særlige omstændigheder, og som ministeren og flere andre ordførere også har været inde på, så er vi jo lige nu på vej med en aftale, der snarligt lander, og hvor vi netop udvider de her ting.
Thomas Jensen (S), 2009-02-20:
Men i oktober 2006 blev vi alle meget overraskede, da statsminister Anders Fogh Rasmussen i direkte modstrid med en entydig indstilling fra Vejdirektoratets eksperter egenhændigt gennemtrumfede, at motorvejen skulle pløje sig tværs gennem bynær natur, gennem Gudenådalen og tværs gennem bolig- og erhvervsområder samt Silkeborg Dyrehave.
Joy Mogensen (S), 2020-06-03:
Nu er det jo ingen hemmelighed, at spørgerens parti og regeringen har lidt forskellige holdninger til, hvor meget vi som politikere kan diktere, hvad DR skal sende, men jeg kan fortælle, at jeg har spurgt DR om, hvad deres planer er for fællessangen også efter sankthans, og de har oplyst, at de faktisk går med planer om at formidle fællessang også efter sankthans på DR og Ramasjang.
Ole Birk Olesen (LA), 2013-05-31:
Det handler om, at disse pensionister nu i dag må konstatere, at de for en stor dels vedkommende ikke længere har råd til at bo i det hus, de har sparet op til, fordi grundskylden kommer ind og øger beskatningen så vildt, som det er tilfældet, hvis ikke vi gør noget i Folketinget.
May-Britt Kattrup (LA), 2018-05-17:
Og det, som Alternativet og Enhedslisten vil her, er at pålægge alle de virksomheder, som overholder loven, yderligere administrationsomkostninger, i stedet for at man altså rejser en sag, hvis man har en konkret mistanke om, at loven ikke overholdes.
Benny Engelbrecht (S), 2021-11-30:
For det er nogenlunde den tid, der går i kørekortsafviklingen, sådan at det bliver langt bedre og meget lettere at planlægge, både for køreskoler og køreelever, men jo altså i højeste grad også for Færdselsstyrelsen, så de også vil kunne sende folk derhen, hvor behovet er størst.
Jens Joel (S), 2014-04-10:
Med hensyn til det sidste om pendlere og befordringsfradrag er der tale om, synes jeg, en relativt teknisk ændring, som gør, at det, som egentlig var intentionen i aftalen, lever vi også op til, og basically handler det jo om at sikre folk, der bor i yderområderne og har langt til arbejde, og som er pendlere.
Hans Kristian Skibby (DF), 2011-11-15:
Men grundlæggende er det sådan, at det åbner op for, at en lang række danske detailhandelsbutikker, som excellerer i at have kundekort, nu så fremover vil have mulighed for at kunne overvælte dokumenterede administrative udgifter på forbrugerne, på kortindehaverne, som jo egentlig er kunder i deres butik.